Document ID: 32008R1229

NARIADENIE KOMISIE (ES) č. 1229/2008
z 10. decembra 2008,
ktorým sa zapisujú niektoré názvy do Registra chránených označení pôvodu a chránených zemepisných označení [San Simón da Costa (CHOP), Ail blanc de Lomagne (CHZO), Steirischer Kren (CHZO)]
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 510/2006 z 20. marca 2006 o ochrane zemepisných označení a označení pôvodu poľnohospodárskych výrobkov a potravín (1), a najmä na jeho článok 7 ods. 4 prvý pododsek,
keďže:
(1)
V súlade s článkom 6 ods. 2 prvým pododsekom a na základe článku 17 ods. 2 nariadenia (ES) č. 510/2006 boli žiadosti Španielska o zápis názvu „San Simón da Costa“, Francúzska o zápis názvu „Ail blanc de Lomagne“ a Rakúska o zápis názvu „Steirischer Kren“ uverejnené v Úradnom vestníku Európskej únie (2).
(2)
Keďže Komisii nebola oznámená žiadna námietka podľa článku 7 nariadenia (ES) č. 510/2006, tieto názvy sa musia zapísať do registra,
PRIJALA TOTO NARIADENIE:
Článok 1
Do registra sa zapisujú názvy uvedené v prílohe k tomuto nariadeniu.
Článok 2
Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 10. decembra 2008

Labels: 3
18
17
6